গুগল আমাদের কাছে সার্চ ইঞ্জিন হিসেবেই পরিচিত। তবে গত বছর থেকেই তারা প্রবেশ করেছে স্মার্টফোনের বাজারে। সম্প্রতি গুগল আরো নতুন দুটি স্মার্টফোন তৈরি করেছে বলে জানিয়েছে প্রযুক্তিবিষয়ক ওয়েবসাইট ‘দ্য ভার্জ’। গতকাল বুধবার একটি অনুষ্ঠানের মাধ্যমে এটি জানানো হয়। সেখানে স্মার্টফোনসহ নতুন কিছু প্রযুক্তিপণ্যের উন্মোচন করা হয়। অনুষ্ঠানের প্রধান আকর্ষণ ছিল তাদের দুটি স্মার্টফোন পিক্সেল ২ ও পিক্সেল ২এক্সএল।